Регламент
за финансово подпомагане на членове на БДББ
за участие в годишния конгрес на ERS в Барселона на 4-6 септември 2022 г.
През 2022 г. Българското дружество по белодробни болести ще предостави 3 гранта за участие в годишния конгрес на ERS в Барселона на 4-6 септември.

Грантовете могат да бъдат ползвани от активни членове на БДББ (платили членския си внос за предходната година), разработващи научна тематика в областта на профилактиката, диагностиката, клиниката и лечението на респираторните заболявания.

Кандидатите трябва да са:
1. Първи автор на подаденото резюме. 

2. Да не са на възраст над 40 г. към момента на кандидатстването. 

3. Да не са ползвали форма на спонсорство от БДББ за предишната година. 

4. Да не са спонсорирани по друг начин (фармацевтични фирми, грант от ERS и др.) 

Процедура по селекция:
1.
Молби за спонсорство до УС на БДББ ще се приемат до 10.08.2022 г. на  e-mail:  brsnet@hotmail.com.

2. Разглеждане на документите. 

3. Одобрените кандидати ще бъдат уведомени до 20.08.2022 г. 

Кандидатите трябва да представят автобиография, мотивационно писмо (до една страница) и официално потвърждение за прието резюме на годишния конгрес на ERS. Предимство ще имат кандидати, които:

· Представят част от дисертационните си разработки. 

· Разработват нова за страната тематика. 

· Участват с повече от едно резюме. 

Размерът на финансовото подпомагане покрива разходите по регистрация на конгреса и по пътуването. 

УС на БДББ

